recursal/SuperWikiNEXT-32B huggingface dataset:
ஆத்திரேலியாவின் நியூ சவுத் வாகா வாகாவில் கிழக்கு பழுப்பு நிற பாம்பை பிடிக்கும் பாம்பு கையாளுபவர்
**பாம்பு கையாளுபவர்** (*Snake handler*) என்பர் தொழில் ரீதியாகப் பாம்புகளைக் கையாள்வது மற்றும் பாம்புகள் உள்ள இடங்களில் வேலை செய்பவரைக் குறிக்கும். பாம்புக் கையாளுபவர்கள் பொதுவாகப் பாம்புப் பண்ணைகளில் ஊர்வன அறிஞர்களுடன் இணைந்து, உயிரியல் பூங்காக் காவலர்கள் மற்றும் விலங்கு கட்டுப்பாட்டுச் சேவைகளில் இவர்கள் பணிபுரிகின்றனர். பாம்பு கையாளும் திறன்கள் கொண்டவர்கள் அவசர பணி, பூங்கா பாதுகாவல் மற்றும் இராணுவம் உள்ளிட்ட சேவைகளில் பயன்படுத்தப்படுகின்றனர்.

மேற்கோள்கள்
-----------

1. ↑  Layton, Julia (30 June 2015). "How Snake Handlers Work". HowStuffWorks. Retrieved 14 July 2022.
2. ↑  George, Sarath Babu (15 September 2020). "Kerala to have certified snake handlers" (in en-IN). .
3. ↑  Kuhakan, Jiraporn (20 August 2019). "'I don't recommend you do this': Thailand's stealthy snake wrangler" (in en). .
4. ↑  อังคณา แก้ววรสูตร (5 January 2018). "นักผจญงู" [Snake wranglers]. *Sarakadee Magazine* (தாய்). 14 July 2022 அன்று பார்க்கப்பட்டது.
**இரகிபாய் சோமா போபரே** (Rahibai Soma Popere) 1964 இல் பிறந்த இவர், ஒரு இந்திய விவசாயியும், இயற்கைப் பாதுகாவலருமாவார். இவர் மற்ற விவசாயிகளுக்கு பூர்வீக வகை பயிர்களுக்குத் திரும்ப உதவுகிறார். சுய உதவி குழுக்களுக்கு அவரை பயிரிட உதவுகிறார். பிபிசியின் "2018இல் 100 பெண்கள்" என்ற பட்டியலில் இடம்பெற்ற மூன்று இந்தியர்களில் இவரும் ஒருவர். விஞ்ஞானி ரகுநாத் மசேல்கர் இவருக்கு "விதைத் தாய்" என்ற பெயரைக் கொடுத்தார். மேலும், 2020இல் இந்திய அரசு இவருக்கு பத்மசிறீ விருது வழங்கியது.

ஆரம்ப கால வாழ்க்கை
------------------

பாப்ரே, மகாராட்டிர மாநிலத்தில் அகமதுநகர் மாவட்டத்தில் அகோல் தொகுதியில் அமைந்துள்ள கோம்பல்னே கிராமத்தைச் சேர்ந்தவர்.  இவருக்கு முறையான கல்வி இல்லை. இவர் கல்வியறிவற்றவர். இவர் தனது வாழ்நாள் முழுவதும் பண்ணைகளில் பணிபுரிந்தார். மேலும், பயிர் பன்முகத்தன்மை குறித்த அசாதாரண புரிதலைக் கொண்டுள்ளார். 

 இந்தியக் குடியரசுத் த்லைவர் ராம் நாத் கோவிந்த் 2018 ஆம் ஆண்டில் நாரி சக்தி புரஸ்காரை இவருக்கு வழங்கினார்

தொழில்
------

பாப்ரே பெண்கள் தலைமையிலான வேளாண்-பல்லுயிரியலில் கவனம் செலுத்துகிறார். ஏறக்குறைய ஐம்பது ஏக்கர் தனித்துவமான விளைநிலங்களை இவர் பாதுகாத்துள்ளார். அங்கு இவர் 17 வெவ்வேறு பயிர்களை வளர்க்கிறார். இவர் 2017 ஆம் ஆண்டில் பாரதிய வேளாண் தொழில் அபிவிருத்தி ஆராய்ச்சி அறக்கட்டளையால் பார்வையிடப்பட்டார். அறக்கட்டளை இவர் பராமரித்து வரும் தோட்டங்களில் ஒரு குடும்பத்தின் உணவுத் தேவைகளை பூர்த்தி செய்ய போதுமான விளைபொருள்கள் இருப்பதைக் கண்டது. 

அருகிலுள்ள கிராமங்களில் உள்ள சுய உதவிக்குழுக்கள் மற்றும் குடும்பங்களுக்காக தொடர்ச்சியான அவரை ஒன்றை இவர் உருவாக்கினார். அறிவியல் மற்றும் தொழில் ஆராய்ச்சி மன்றத்தின் முன்னாள் இயக்குநர் இரகுநாத் மசேல்கர் இவரை 'விதைத் தாய்' என்று வர்ணித்தார். கல்சுபாய் பிராந்தியத்தில் விதை பாதுகாப்புக்கான குழு என்ற சுய உதவிக்குழுவின் செயலில் உறுப்பினராக உள்ளார். பண்ணைகளில் தண்ணீரை பாய்ச்ச்சி அறுவடை செய்ய இவர் தனது சொந்த முறைகளை உருவாக்கியுள்ளார். தரிசு நிலத்தை விளைநிலமாக மாற்ற அறிவியல் ரீதியாக பயன்படுத்துகிறார். விதைகளைத் தேர்ந்தெடுப்பதற்கும், வளமான மண்ணை வைத்திருப்பதற்கும், பூச்சிகளை நிர்வகிப்பதற்கும் இவர் விவசாயிகளுக்கும் மாணவர்களுக்கும் பயிற்சி அளிக்கிறார். இவர் நான்கு போக நெல் சாகுபடியில் திறமையானவர். கிராமப்புற பகுதிகளின் மாற்றங்களுக்கான மகாராட்டிரா தொழில்நுட்பக் கழகத்தின் (மித்ரா) ஆதரவுடன் தனது நிலத்தில் கோழிகளை வளர்க்கவும் கற்றுக்கொண்டார்.

குறிப்புகள்
-----------

1. ↑  "President confers Nari Shakti awards on 44 women". *The Tribune*. 9 March 2019.. பார்த்த நாள்: 12 March 2019.
2. ↑  "BBC 100 Women 2018: Who is on the list?". *BBC News*. 19 November 2018. .
3. ↑  Deo, Ashlesha (8 September 2017). "Maharashtra seed mother pioneers conservation of native varieties". *Village Square*. Akole, Maharashtra. 6 March 2019 அன்று பார்க்கப்பட்டது.
4. ↑  "Full list of 2020 Padma awardees". 26 January 2020.. பார்த்த நாள்: 26 January 2020.
5. ↑  Deo, Ashlesha (8 September 2017). "Maharashtra seed mother pioneers conservation of native varieties". *Village Square*. Akole, Maharashtra. 6 March 2019 அன்று பார்க்கப்பட்டது.Deo, Ashlesha (8 September 2017). "Maharashtra seed mother pioneers conservation of native varieties". *Village Square*. Akole, Maharashtra. Retrieved 6 March 2019.
ஜலகம்பாறை அருவியின் ஒரு தோற்றம்
**ஜலகம்பாறை அருவி** என்பது திருப்பத்தூர் மாவட்டம், திருப்பத்தூர் (வேலூர்) ஊராட்சி ஒன்றியம், ஏலகிரி மலையினில் சடையனூர் எனும் இடத்தில் அமைந்துள்ளது.

வழி
---

திருப்பத்தூரிலிருந்து பிச்சனூர் செல்லும் வழியில் 13 கிலோமீட்டர் தொலைவில் சடையனூர் உள்ளது. ஏலகிரி மலையின் மேல்பகுதியில் உள்ள நிலாவூரில் இருந்தும் மலைத்தடம் வழியே சுமார் 6 கி.மீ கீழிறங்கினால் அருவியை அடையலாம். இவ்வழி தற்காலிகமாக மூடப்பட்டுள்ளது.

அமைவிடம்
--------

ஏலகிரி மலையின் மறுபுறத்தில் மலையின் கீழ்ப்பகுதில் சலகம்பாறை அருவி உள்ளது. ஏலகிரி மலையில் உருவாகும் அட்டாறானது, சடையனூரில் 15 மீட்டர் உயரத்தில் இருந்து அருவியாகக் கொட்டுகிறது.

மலையில் பல்வேறு வகையான மூலிகைத் தாவரங்கள் காணப்படுதால் இவ்வருவியில் நீராடுவது நோய்களை நீக்கும் என்ற நம்பிக்கையில் பல்வேறு மக்களும் வந்து நீராடிச்செல்கின்றனர்.

வெளியிணைப்புகள்
---------------

* ஜலகாம்பாறை அருவியில் வரலாறு காணாத வெள்ளப்பெருக்கு! - வீடியோ
[*தொடர்பிழந்த இணைப்பு*], tamil.oneindia.com 18 ஆகஸ்ட்,2019.

* ஆர்ப்பரிக்கும் ஜலகாம்பாறை நீர்வீழ்ச்சி. சுற்றுலா பயணிகள் மகிழ்ச்சி.News 18 Tamil Nadu செய்தி
**பாமியான் முற்றுகை** என்பது செங்கிஸ் கான் தலைமையிலான மங்கோலியப் பேரரசு ஆப்கானித்தானின் தற்போதைய பட்டணமான பாமியானில் நடத்திய முற்றுகைப் போராகும்.

பின்புலம்
---------

ஆப்கானித்தானில் புதிதாக இராணுவத்தை சேர்த்துக் கொண்டிருந்த குவாரசமிய அரசமரபின் கடைசி ஆட்சியாளரான மிங்புர்னுவை மங்கோலியர்கள் துரத்தியபோது இந்த முற்றுகை நடைபெற்றது.

முற்றுகை
--------

இந்த யுத்தத்தின் போது முற்றுகையிடப்பட்டிருந்த மதில் சுவற்றில் இருந்து வந்த அம்பு தாக்கி சகதை கானின் மகனும், செங்கிஸ் கானின் விருப்பத்திற்குரிய பேரனுமாகிய முத்துகன் கொல்லப்பட்டான். அவனது இறப்பு, இந்த முற்றுகையின் போது தனது இராணுவத்தில் ஏராளமான வீரர்கள் இறந்தது மற்றும் தானும் ஒரு நாள் இறக்கப் போகிறோம் என்பதை அறிந்தது ஆகியவை செங்கிஸ் கானைக் கோபப்பட வைத்தது. பாமியான் கைப்பற்றப்பட்ட பிறகு அந்த நகரை முழுவதுமாக அழித்து, அந்த நகர் மற்றும் அதனைச் சுற்றியிருந்த பகுதிகளில் வாழ்ந்த மக்களை மொத்தமாகக் கொல்லச் செங்கிஸ் கான் உத்தரவிட்டார். மங்கோலியர்கள் இந்நகரைக் "கவலைகளின் நகரம்" (அதாவது "துயர நகரம்") என்று அழைக்கும் அளவிற்கு அவர்கள் ஏற்படுத்திய அழிவானது முழுமையுடையதாக இருந்தது. இந்த நகரின் மற்றொரு பெயரானது கொல்லப்பட்ட மக்களின் கூக்குரலைக் குறிக்கும் விதமாக "சத்த (அல்லது அலறல்) நகரம்" ஆகும்.

விளைவுகள்
---------

இந்த முற்றுகைக்குப் பிறகு செங்கிஸ் கான் இந்தியாவிற்கு தப்பி ஓடிய மிங்புர்னுவைத் துரத்தினார்.

ஒரு பொதுவான நம்பிக்கை மற்றும் பெரும்பாலான கசாரா மக்களும் நம்புவது யாதெனில், உள்ளூர் ஆப்கானிய மக்கள் முழுவதுமாகக் கொல்லப்பட்ட பின்னர் இந்தப் பகுதியைப் பாதுகாக்கத் தனது மங்கோலிய வீரர்கள் மற்றும் அவர்களது அடிமைப் பெண்களை இப்பகுதியில் செங்கிஸ் கான் வாழ வைத்தார் என்பதாகும். அந்த மக்களே தற்போதைய கசாரா மக்களின் முன்னோர்கள் ஆவர். "கசாரா" என்ற சொல்லானது மங்கோலிய இராணுவப் பிரிவான 1,000 வீரர்களைக் குறிக்கப் பயன்படுத்தப்பட்ட பாரசீகச் சொல்லான "யக் கசர்" ("ஓர் ஆயிரம்") என்ற சொல்லிலிருந்து வந்திருப்பதற்கே பெரும்பாலான வாய்ப்புள்ளது.

மேலும் காண்க
------------

* கசாரா மக்கள்
* மங்கோலியர்களின் குவாரசமியப் படையெடுப்பு
* மங்கோலியர்களின் இந்தியப் படையெடுப்புகள்

உசாத்துணை
---------

1. 1 2  A Historical Atlas of Afghanistan, by Amy Romano, p.25.
2. 1 2 3  Dictionary of Wars, by George C. Kohn, p.55.
3. ↑  Jack Weatherford (2005). *Genghis Khan and the Making of the Modern World*. Crown/Archetype. பக். 117. பன்னாட்டுத் தரப்புத்தக எண்:9780307237811.
4. ↑  Brendan Cassar; Sara Noshadi (2015). *Keeping history alive: safeguarding cultural heritage in post-conflict Afghanistan*. UNESCO Publishing. பக். 244. பன்னாட்டுத் தரப்புத்தக எண்:9789231000645.
5. 1 2  Anwarul Haque Haqqi, *Chingiz Khan: The Life and Legacy of an Empire Builder*, (Primus Books, 2010), 152.
6. ↑  James B. Minahan (10 Feb 2014). *Ethnic Groups of North, East, and Central Asia: An Encyclopedia*. ABC-CLIO. பக். 99. பன்னாட்டுத் தரப்புத்தக எண்:9781610690188. "Many Hazara believe that their ancestors who entered the region as part of the armies of Genghis Khan in the 13th century were Mongol soldiers and their slave women who settled to garrison the highlands in central Afghanistan following the 1221 siege of the city of Bamiyan."
7. ↑  Ratchnevsky, Paul. Genghis Khan His Life and Legacy. Cambridge and Oxford U.K.: Blackwell, 1991, p.164.
**ஆலி பள்ளிவாசல்** (*Aali Masjid*) இந்தியாவின் சம்மு-காசுமீர் மாநிலம் சிறிநகரில் அமைந்துள்ளது. அலி பள்ளிவாசல் என்ற பெயராலும் இது அழைக்கப்படுகிறது. கி.பி 1471 ஆம் ஆண்டில் சாமிரி மன்னர் சுல்தான் அசன் சாவின் காலத்தில் இப்பள்ளிவாசல் கட்டப்பட்டது. இதன் கட்டிட அமைப்பு சிறிநகர் ஈத்கா வளாகத்தில் கட்டப்பட்டுள்ள ஒரு மிகப்பெரிய வரலாற்று சிறப்பு கொண்ட பள்ளிவாசலாகும். சிறிநகரில் அமைந்துள்ள சாமியா பள்ளிவாசலுக்குப் பிறகு இதுவே காசுமீர் பள்ளத்தாக்கின் இரண்டாவது பெரிய பள்ளிவாசலாகும்.  இந்த கட்டிடம் மத்திய ஆசியா மற்றும் உள்ளூர் மரவேலை கட்டுமான மரபுகளுக்கு இடையே ஒரு தனித்துவமான தொகுப்பை இதன் கட்டுமானம் காட்டுகிறது. பள்ளிவாசல் 4 மீ × 4 மீ கட்டத்தை அடிப்படையாகக் கொண்டுள்ளது. 0.95 மீ சுற்றளவு கொண்ட 5 மீ உயரமுள்ள 151 மர நெடுவரிசைகள் கட்டடத்தைத் தாங்குகின்றன. 61.2 மீ × 20.5 மீ அளவுகள் கொண்ட தரை தளத்துடன் பிரதான மண்டபம் காணப்படுகிறது. மொத்தமாக இதுபோன்ற 75 தொகுதிகள் இங்குள்ளன. அனைத்து 151 தேவதாரு மர நெடுவரிசைகளும் செதுக்கப்பட்ட கல் பீடங்களில் மாறுபட்ட வடிவமைப்புகளுடன் வைக்கப்பட்டுள்ளன. பள்ளிவாசலின் ஒட்டுமொத்த பரப்பளவு 1844 சதுர மீட்டர்களாகும்.

மேற்கோள்கள்
-----------

1. ↑  "Aali Masjid". 2014-08-09 அன்று மூலம் பரணிடப்பட்டது.
**ரிச்டெரைட்டு** (*Richterite*) என்பது Na(NaCa)Mg5Si8O22(OH)2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும் சோடியம் கால்சியம் மக்னீசியம் சிலிக்கேட்டு கனிமமாகவும் ஆம்பிபோல் குழுவைச் சேர்ந்த கனிமமாகவும் இக்கனிமம் வகைப்படுத்தப்படுகிறது. இக்கனிமத்தின் கட்டமைப்பில் இடம்பெற்றுள்ள மக்னீசியத்திற்கு பதிலாக இரும்பு இடமிடித்தால் அதை பெரோரிச்டெரைட்டு என்கிறோம். ஐதராக்சில் குழுவுக்குப் பதிலாக புளோரின் இடம்பெற்றால் அதை புளோரோரிச்டெரைட்டு என்கிறோம்.ரிச்டெரைட்டு படிகங்கள் நீண்டும் பட்டகத்தன்மையும் கொண்டவையாக அல்லது பட்டகத்தன்மையும் இழைத்தொகுதியாகவும் அல்லது பாறைகளுடன் சேர்ந்தவாறு உள்ளன. பழுப்பு, சாம்பல் பழுப்பு, மஞ்சள் பழுப்பு, இளம் சிவப்பு, வெளிறிய முதல் அடர் பச்சை நிறங்களில் ரிச்டெரைட்டு கனிமம் காணப்படுகிறது. பல்லுருவத் தோற்ற மண்டலங்களில் வெப்பவியல் பல்லுருவ சுண்ணாம்புக்கற்களாக ரிச்டெரைட்டு தோன்றுகிறது. மக்னீசியம் மிகுந்த தாது படிவுகளில் அடர் நிற அக்கினிப் பாறைகளில் நீர்வெப்ப விளைபொருளாகவும் ரிச்டெரைட்டு தோன்றுகிறது. கனடா நாட்டின் கியூபெக்கிலுள்ள மோன்ட்-செயிண்ட்-இலாயிர், வில்பெர்போர்சு, ஒண்டாரியோவின் டோரி இல், சுவீடனின் லேங்பேன், பாய்சுபெர்க்கு, மேற்கு ஆத்திரேலியாவில் மேற்கு கிம்பர்லி, மியான்மரின் சங்கா, அமெரிக்காவின் கொலராடோவின் அயர்ன் இல், இலியூசைட்டு இல்சு,வையோமிங்கு மற்றும் மோன்டானாவின் லிப்பி நகரம் போன்ற இடங்களில் ரிச்டெரைட்டு கிடைக்கிறது. 1865 ஆம் ஆண்டில் செருமனி நாட்டு கனிமவியலாளர் ஐயரோனிமசு தியோடர் ரிச்டெர் (1824-1898) பெயர் இக்கனிமத்திற்கு பெயராக சூட்டப்பட்டது.

மேற்கோள்கள்
-----------

1. ↑  Handbook of Mineralogy
2. ↑  Richterite on Mindat.org
3. ↑  Richterite data on Webmin
4. ↑  IMA Master List

* Bonewitz, 2008, *Smithsonian Rock and Gem*
**இரகு மணிவண்ணன்** என்பவர் ஒரு இந்திய திரைப்பட நடிகர், அவர். இவர் குறிப்பாக தமிழ் திரைப்படங்களில் தோன்றியுள்ளார். இவர் நடிகர் மணிவண்ணனின் மகனாவார். இவர் *மாறன்* (2002), *நாகராஜ சோழன் எம். ஏ. எம். எல். ஏ* (2013) உள்ளிட்ட படங்களில் தோன்றியுள்ளார்.

தொழில்
------

சத்யராஜ் முதன்மை வேடத்தில் நடித்த *மாறன்* (2002) படத்தின் மூலம் நடிகராக அறிமுகமானார். பின்னர் அவர் பெரிய அளவில் திரைப்பட வாய்ப்புகளைப் பெறவில்லை. மேலும் குறைந்த செலவில் தயாரிக்கபட்ட *காதல் வளர்த்தேன்* உள்ளிட்ட இரண்டு படங்களில் பணியாற்றினார். அதில் இவர் மனோஜ் பாரதிராஜா மற்றும் குணால் ஆகியோருடன் பணிபுரிந்தார். 2013 ஆம் ஆண்டில், ரகு மணிவண்ணன் தனது தந்தை இயக்கிய 50 வது படமான *நாகராஜ சோழன் எம். ஏ. எம். எல். ஏ. வில்* சத்தியராஜுடன் ஒரு முக்கிய கதாபாத்திரத்தில் நடித்தார். அவர் தனது தந்தையின் அடுத்த படமான *தாலாட்டு மச்சி தாலாட்டு* படத்தில் நடிக்க ஒப்பந்தமானார். ஆனால் 2013 சூனில் மணிவண்ணன் இறந்த பிறகு படம் கைவிடப்பட்டது செய்யப்பட்டது 

2015 பிப்ரவரியில், ரகு மணிவண்ணன் தனது தந்தையின் *நூறாவது நாள்* (1984) படத்தின் மறு ஆக்கத்தை இயக்கும் பணியில் ஈடுபடவுள்ளதாக அறிவித்தார். நவீன கால பார்வையாளர்களுக்கு ஏற்றவாறு படத்தை எழுதத் தொடங்கினார். இப்படத்தில் நடராஜன் சுப்பிரமணியம் முக்கிய கதாபாத்திரத்தில் நடிக்க ஒப்பந்தம் செய்யப்பட்டார்.

தனிப்பட்ட வாழ்க்கை
------------------

ரகு மணிவண்ணன் 16 செப்டம்பர் 2013 அன்று லண்டனைச் சேர்ந்த அபிகைல் மானுவல்ராஜ் என்பவரை மணந்தார். இந்த இணையருக்கு 14 நவம்பர் 2016 அன்று பிறந்த ஆத்விக் பெஞ்சமின் , 13 மே 2018 அன்று பிறந்த ஆதித்யன் பென்னையா என்ற இரண்டு குழந்தைகள் உள்ளனர்..[]

திரைப்படவியல்
-------------

| ஆண்டு | படம் | பாத்திரம் | குறிப்புகள் |
| --- | --- | --- | --- |
| 2002 | *மாறன்* | சுதந்திராம் |  |
| 2008 | *தொடக்கம்* | வாஞ்சிநாதன் |  |
| 2010 | *கோரிப்பாளையம்* | அழகப்பன் |  |
| 2011 | *தமிழ் தேசம்* |  |  |
| 2013 | *நாகராஜ சோழன் எம்.ஏ. எம்.எல்.ஏ.* | கங்கைகொண்டான் |  |

குறிப்புகள்
-----------

1. ↑  "காப்பகப்படுத்தப்பட்ட நகல்". 2003-02-10 அன்று மூலம் பரணிடப்பட்டது. 2021-03-21 அன்று பார்க்கப்பட்டது.
2. ↑
3. ↑  "காப்பகப்படுத்தப்பட்ட நகல்". 2018-08-11 அன்று மூலம் பரணிடப்பட்டது. 2021-03-21 அன்று பார்க்கப்பட்டது.
4. ↑  "காப்பகப்படுத்தப்பட்ட நகல்". 2015-02-19 அன்று மூலம் பரணிடப்பட்டது. 2021-03-21 அன்று பார்க்கப்பட்டது.
**செருமேனியம்(II) ஐதராக்சைடு** (*Germanium(II) hydroxide*) Ge(OH)2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். முற்றிலுமாக இச்சேர்மத்தின் பண்புகள் வரையறுக்கப்படவில்லை. சில சமயங்களில் நீரேற்ற செருமேனியம்(II) ஆக்சைடு அல்லது செருமேனசு ஐதராக்சைடு என்று அழைக்கப்படுகிறது. 1886 ஆம் ஆண்டு முதன் முதலில் இச்சேர்மத்தைப் பற்றி விவரித்தார்.

தயாரிப்பு
---------

பொதுவாக GeII அயனிகள் கொண்ட அமிலக் கரைசலுடன் ஒரு காரத்தைச் சேர்த்து வினைபுரியச் செய்வதன் மூலம் வெண்மை அல்லது மஞ்சள் நிற வீழ்படிவாக செருமேனியம்(II) ஐதராக்சைடு கிடைக்கும். உதாரணமாக செருமேனியம் ஈராக்சைடுடன் (GeO2) ஐப்போபாசுபரசு அமிலக் கரைசலைச் (H3PO2) சேர்த்து ஒடுக்க வினைக்கு உட்படுத்தி செருமேனியம்(II) ஐதராக்சைடை உற்பத்தி செய்யலாம். மாற்றுமுறையில் GeCl2 சேர்மத்தை நீராற்பகுப்புக்கு உட்படுத்தியும் செருமேனியம்(II) ஐதராக்சைடு தயாரிக்கலாம். or alternatively by hydrolysis of GeCl2. தொடக்கத்தில் கிடைக்கும் வீழ்படிவு விகிதவியல் அளவுகளில் அமையாது. GeO·xH2O, Ge(OH)2·xH2O என்ற பொதுவாய்ப்பாட்டல் அல்லது எளிமையாக Ge(OH)2 என்று இதை அடையாளப்படுத்தலாம்.

பண்புகள்
--------

தண்ணீரில் அல்லது காரத்தில் சிறிதளவு கரையும். பெர்குளோரிக் அமிலத்தில் கரையாது என்றாலும் ஐதரோ குளோரிக் அமிலத்தில் கரையும். சோடியம் ஐதராக்சைடு காரத்துடன் வினையில் ஈடுபட்டு பழுப்பு நிற கரையாத திண்மத்தைக் கொடுக்கிறது. இத்திண்மத்தை வெற்றிடத்தில் உலர்த்தினால் (HGe)2O3 என்ற விகிதவியல் அளவிலான பழுப்பு நிற உடன் தீப்பற்றுகிற பொருள் உருவாகிறது. செருமேனியம்-ஐதரசன் பிணைப்பு (Ge-H) இத்திண்மத்தில் இருப்பதாக அகச்சிவப்பு நிறமாலை ஆய்வு தெரிவிக்கிறது.

மேற்கோள்கள்
-----------

1. ↑  Everest, David A.; Terrey, Henry (1950). "467. Germanous oxide and sulphide". *Journal of the Chemical Society (Resumed)*: 2282. doi:10.1039/jr9500002282. பன்னாட்டுத் தர தொடர் எண்:0368-1769.
2. 1 2 3  Babich, Olga A.; Ghosh, Manik C.; Gould, Edwin S. (2000). "Preparation of aqueous solutions of hypovalent germanium; reactions involving germanium-(ii) and -(iii)". *Chemical Communications* (11): 907–908. doi:10.1039/b000401o. பன்னாட்டுத் தர தொடர் எண்:1359-7345.
3. ↑  Greenwood, Norman N.; Earnshaw, Alan (1997). *Chemistry of the Elements* (2nd ). Butterworth-Heinemann. பன்னாட்டுத் தரப்புத்தக எண்:0080379419.
4. 1 2  Yang, Duck J.; Jolly, William L.; O'Keefe, Anthony. (1977). "Conversion of hydrous germanium(II) oxide to germynyl sesquioxide, (HGe)2O3". *Inorganic Chemistry* **16** (11): 2980–2982. doi:10.1021/ic50177a070. பன்னாட்டுத் தர தொடர் எண்:0020-1669.

| * பா
* உ
* தொ
 செருமேனியம் சேர்மங்கள் |
| --- |
| செருமேனியம் (II) | 
* GeCl2
* GeF2
* GeI2
* GeO
* Ge(OH)2
* GeS
* GeSe
* GeTe

 |
| செருமேனியம் (IV) | 
* GeF4
* GeCl4
* GeO2
* GeS2

 |
**ராதேலால் ஹெர்லால் ரிச்சாரியா** (1909-1996) ஒரு இந்திய நெல் ஆராய்ச்சியாளரும் பொருளாதாரத் தாவரவியலாளரும் ஆவார். 1959 ஆம் ஆண்டு வரை பீகாரில் பல நெல் வகைகளை கண்டறிந்து சேகரித்த ரிச்சாரியா, 1959 முதல் கட்டாக்கில் நெல்வகைகளை சேகரம் செய்ய ஆரம்பித்தார். இந்தியாவில் மட்டுமல்லாது பிற ஆசிய நாடுகளைச் சார்ந்த நெல் வகைகளையும் அவர் சேகரித்தார். இந்த சேகரிப்பு முயற்சியில் அவர் 67 தைவானிய நெல்வகைகளை சேகரித்திருந்தார். இவற்றுள் இன்று முக்கியத்துவம் பெற்றுள்ள TN-1 (Taichung Native 1) எனப்படும் குட்டை நெல்வகையும் அடங்கும்.

கட்டாக்கில் அமைந்த மத்திய நெல் ஆராய்ச்சி மையம் (Central Rice Research Institute, CRRI) உலகின் முதன்மை நெல்வகைகள் ஆராய்ச்சி மையமாக ரிச்சாரியாவால் வளர்த்தெடுக்கப்பட்டது.

ஆனால் ராக்பெல்லர் மையம் பிலிப்பைன்ஸில் உள்ள சர்வதேச நெல் ஆராய்ச்சி மையத்தை (International Rice Research Institute, IRRI) முதன்மை நெல் ஆராய்ச்சி மையமாக முன்னிறுத்த விரும்பியது. எனவே CRRI மையத்தின் நெல்வகை சேகரிப்புகள் IRRI மையத்திடம் அளிக்கப்பட வேண்டுமென இந்திய அரசின் மூலம் வலியுறுத்தப்பட்டது. இந்த அழுத்தத்தை ரிச்சாரியா கடுமையாக எதிர்த்தார். ஆனால் 1966 இல் அவர் பதவி விலக மத்திய அரசின் இந்திய விவசாய ஆராய்ச்சி கழகம் (ICAR) உத்தரவிட்டது. ரிச்சாரியா தொடர்ந்த நீதிமன்ற வழக்கில் அவரை ‘ஒரு அறிவியலாளராகவே இந்திய விவசாய ஆராய்ச்சி கழகம் கருதவில்லை’ என கூறியது. ரிச்சாரியா வழக்கில் வெற்றி பெற்றாலும் CRRI இல் இருந்து விலகினார்.

மத்திய பிரதேச நெல் ஆராய்ச்சி நிறுவனத்தில்
-----------------------------------------

அதன் பின்னர் மத்திய பிரதேச நெல் ஆராய்ச்சி நிறுவனத்தில் இணைந்தார். அங்கு அவர் பணியாற்றிய 1971 முதல் 1977 காலகட்டத்துக்குள் 17,000 நெல்வகைகளை அவர் சேகரித்தார். அங்கிருந்தும் அவர் செயல்பட இயலவில்லை. 1986 இல் மலேசியாவில் அறிவியலாளர் மாநாடு ஒன்றில் இந்த ஆராய்ச்சி மையத்திலிருந்தும் நெல்வகைகளை எடுக்க IRRI முயற்சி செய்வதாக அவர் தெரிவித்தார். பின்னர் இன்றைய சட்டீஸ்கர் மாநில ராய்ப்பூரில் உள்ள இந்திரா காந்தி விவசாய பல்கலைக்கழகத்தில் உள்ள நெல் வகை ஜெர்ம்பிளாசம் வங்கியில் 22,500 அரிசி வகைகள் அவரது வாழ்நாள் உழைப்பின் விளைவுகளே.

உயிரிப்பன்மை பாதுகாப்பில் ரிச்சாரியாவின் இந்த பங்கு வளரும் நாடுகளின் அறிவியலில் ஒரு முக்கிய விஷயமாகும். இந்திய பாரம்பரிய நெல்வகைகளில் அதிக விளைச்சல் தருபவை. பயிர்களை தாக்கும் பூச்சிகளுக்கு எதிரான திறனை இயற்கையாக கொண்டவை. தனிப்பட்ட மணங்களும் சுவைகளும் கொண்டவை. ரிச்சாரியா இந்த அரிசி வகைகளை காப்பாற்றி இவற்றில் ஆராய்ச்சி மேற்கொண்டு இவற்றின் மூலமே இந்தியா உணவுத் தன்னிறைவு பெற வேண்டும் என விரும்பினார். இறக்குமதி செய்யப்படும் அதிக விளைச்சல் தரும் நெல்வகைகள் நீடித்த நன்மையை விவசாயத்துக்கு அளிக்காது என்பதை மீண்டும் மீண்டும் வலியுறுத்தினார். 1996 இல் ரிச்சாரியா காலமானார். ஆனால் சட்டீஸ்கர் பகுதியில் உயிரிபன்மை குறிப்பாக நெல்வகை பன்மையையும் அப்பன்மையை பேண வேண்டிய முக்கியத்துவத்தையும் பொது மக்கள் உணர்வுகளில் அவர் பதித்துவிட்டிருந்தார். அறிவியல் தொழில்நுட்பமும் மக்கள் தேவைகள் உரிமைகள் ஆகியவை சந்திக்கும் ஒரு முக்கிய ஆளுமையாக ரிச்சாரியா இன்று அறியப்படுகிறார்.
**இரிச்சார்டு ஈ. குத்கோசுக்கி** (*Richard E. Cutkosky*) (29 சூலை 1928 – 17 சூன் 1993) என்பவர் ஒரு இயற்பியலாளர். [[குவையக் கோட்பாட்டின் குத்கோசுக்கி வெட்டு விதிகள் வழி அறியப்பட்டார். குத்கோசுக்கி வெட்டு விதி; சிதறல் வீச்சுகளின் தொடர்ச்சியின்மையை பெயின்மன் வரைபடம் மூலம் எளிதாக கணக்கிடும் வழிமுறைகளைத் தருகிறது.

இளமையும் கல்வியும்
------------------

இரிச்சர்டு எடுவின் குத்கோசுக்கி மின்னியாபோலிசில் பிறந்தார். இவரது தந்தையார் எஃப். ஆசுக்கார்; தயார் எடுனா எம்.(நெல்சன்) குத்கோசுக்கி ஆவார். இவரது கல்வியும் பணியும் பெனிசில்வேனியா, பிட்சுபர்கு, காரினிகியிலேயே அமைந்தது. இவர் தன் இளம் அறிவியல், மூதறிவியல் பட்டங்களை கார்னிகி தொழில்நுட்ப நிறுவனத்தில் 1950 இல் பெற்றார். தன் முனைவர் பட்டத்தை 1953 இல் பெற்றார்.

வாழ்க்கப்பணி
------------

இவர்1954 முதல் 1961வரை கார்னிகி மெல்லன் பலகலைக்கழகத்தில் இயற்பியல் உதவிப் பேராசிரியராக இருந்தார். இவர் 1961 முதல் பேராசிரியராகவும் 1963 முதல் முதன்முதலில் புகிள் பேராசிரியராகி, தன் இறப்பு வரை(19930) அதில் நீடித்திருந்தார். He was a fellow of the American Physical Society and of the American Association for the Advancement of Science.

சொந்த வாழ்க்கை
--------------

```
 இவர் 1952, ஆகத்து 28 இல் பாத்ரீசியா ஏ. கெப்ளரை மணந்தார்.  இவர்களுக்கு மார்க்கு, கரோல், மார்த்தா என மூன்று குழந்தைகள் உண்டு. 
```

அடிக்குறிப்புகள்
----------------

1. ↑  "Richard E. Cutkosky", by Lincoln Wolfenstein, 1994
2. ↑  Buhl Lectures at the Carnegie Mellon University

வெளியீடுகள்
-----------

* R. E. Cutkosky (1960), "Singularities and Discontinuities of Feynman Amplitudes", *J. Math. Phys.*, **1**: 429, Bibcode:1960JMP.....1..429C, doi:10.1063/1.1703676

நூல்தொகை
--------

* Wolfenstein, Lincoln (April 1994). "Richard E. Cutkosky". *Physics Today*: 75–76. doi:10.1063/1.2808481. Bibcode: 1994PhT....47d..75W.  An obituary.
* Physics department news of CMU, Bob Kramer (1993), *Interactions* (PDF), p. 2, 2016-03-04 அன்று மூலம் (PDF) பரணிடப்பட்டது, 2017-07-03 அன்று பார்க்கப்பட்டது.
**எவ்ரி டே** (Every Day) என்பது 2018 ஆம் ஆண்டு வெளிவந்த அமேரிக்க காதல் நாடகத் திரைப்படமாகும். இதை மைக்கேல் ச்ச்சியி இயக்கியுள்ளார். இப்படத்தின் கதை டேவிட் லெவிடன் எழுதிய புதினக் கதையை அடிப்படையாகக் கொண்டு எடுக்கப்பட்டது. இந்த படத்தில் 16 வயது கொண்ட நாயகியாக ரையன்நானாவாக அந்தோரி ரைஸ் நடித்துள்ளார். டெபி ரியான், ஜஸ்டிஸ் ஸ்மித், மைக்கேல் க்ராம் உள்ளிட்டோர் உடன் நடித்துள்ளனர். படத்தின் நாயகி ஏ என்ற பெயருடைய ஒரு ஆத்மாவுடன் காதலில் விழுகிறாள், அந்த ஆத்மா ஒவ்வொரு நாளும் வேறுபட்ட உடலில் புகுந்து வரும் ஆன்மா ஆகும். இதனால் நாயகி ஒவ்வொரு நாளும் ஒரு வித்தியாசமான வாழ்வை வாழ்கிறார்.

கதைச் சுருக்கம்
---------------

கூச்ச சுபாவம் கொண்ட பதின்ம வயதுப் பெண்ணொருத்தி காதல் கொள்கிறாள். ஆனால், தான் நேசிக்கும் காதலனுக்கும் அவனது அப்போதைய உடலுக்கும் தொடர்பில்லை எனத் தெரியவரும்போது அதிர்ச்சியடைகிறாள். அன்று மட்டுமல்ல, ஒவ்வொரு நாள் புலரும்போதும் அவளைக் காதலிக்கும் ஆவி புதிய உடல் ஒன்றில் தனது நாளைத் தொடங்குகிறது. அவளுக்கு மட்டுமல்ல, அவளது காதலனான அந்த ஆவிக்கும் இந்த நாளை எந்த உடலில் புகுவோம் என்பதை முன்கூட்டியே கணிக்க முடியாது. ஆவியின் தேகப் பயணமும் அதைத் தேடும் அவளின் ஊகப் பயணமுமாக, ஒவ்வொரு நாளும் தங்களைப் புதிதாய்க் கண்டடைந்து காதலைக் கொண்டாடுகிறார்கள். ஆண், பெண், கறுப்பு, சிவப்பு, ஒல்லி, குண்டு என்று உடலின் அடையாளங்களைக் கடந்து தினசரி புதுப்புதிதாக சுவையாக தொடரும் நேசிப்பின் சுவாரசியமே, அவர்களின் காதலுக்கு எதிராகவும் உள்ளது.

மேற்கோள்கள்
-----------

1. ↑  "Maria Bello, Debby Ryan, ‘Spider-Man: Homecoming’s Jacob Batalon & More Join ‘Every Day’ From MGM". *Deadline*. 2017-07-07. .
**செருமன் கால்பந்துச் சங்கம்** (**German Football Association**,இடாய்ச்சு மொழி: *Deutscher Fußball-Bund* [ˈdɔʏ̯t͡ʃɐ ˈfuːsbalbʊnt]; **DFB** [deːʔɛfˈbeː] ) என்பது செருமனியின் கால்பந்தாட்ட மேலாண்மை அமைப்பாகும். பன்னாட்டுக் கால்பந்து சங்கங்களின் கூட்டமைப்பு (ஃபிஃபா) மற்றும் ஐரோப்பிய கால்பந்து சங்கங்களின் ஒன்றியம் (யூஈஎஃப்ஏ) ஆகியவை தொடங்கப்பட்டபோது அவற்றின் ஆரம்ப உறுப்பினராக இச்சங்கம் இருந்தது. செருமனியின் கால்பந்துக் கூட்டிணைவு அமைப்புகள் மற்றும் தேசிய அளவிலான ஆண்கள் மற்றும் பெண்களுக்கான காற்பந்தாட்ட அணிகளைத் தேர்வு செய்வது இதன் பொறுப்பாகும். இதன் தலைமையகம் பிராங்க்ஃபுர்ட் நகரில் அமைந்துள்ளது. இதன் உறுப்பினர்களாக *செருமானியக் கால்பந்துக் கூட்டிணைவு*, ஐந்து பிராந்திய மற்றும் 21 மாநில கால்பந்து சங்கங்கள் உள்ளன. செருமானியக் கால்பந்துக் கூட்டிணைவானது செருமனியின் புன்டசுலீகா மற்றும் *2. புன்டசுலீகா* ஆகியவற்றை நிர்வகித்து நடத்துகிறது. பிராந்திய மற்றும் மாநில சங்கங்கள், அவற்றுக்கான நிர்வாகப் பரப்பில் தொழில்முறை மற்றும் பொழுதுபோக்குக் கால்பந்துப் போட்டிகளை நடத்துகின்றன. செருமானிய கால்பந்துச் சங்கத்தின் 21 மாநில சங்கங்களில் 25,000-க்கும் மேற்பட்ட கால்பந்துக் கழகங்களும் 6.8 மில்லியனுக்கும் அதிகமான உறுப்பினர்களும் உள்ளனர்; இதன்மூலம் உலகிலேயே தனிப்பெரும் விளையாட்டுக் கூட்டமைப்பாக செருமானியக் கால்பந்துச் சங்கம் விளங்குகின்றது.

கருப்பு இறகுகளும் மஞ்சள் நிற அலகும் கொண்ட கழுகு, செருமானிய கால்பந்துச் சங்கத்தின் *நற்பேறுச் சின்னமாக* விளங்குகிறது. *பவுல்* (Paule) எனும் பெயருடைய இக்கழுகை 26 மார்ச், 2006, முதல் நற்பேறுச் சின்னமாக இச்சங்கம் ஏற்றுள்ளது.
**சர் ஹாரி எவன் அகஸ்டே காட்டன்** (24 மே 1868 - 7 மார்ச் 1939), **எவன்** **காட்டன்** அல்லது ஹா. இ. அ. **காட்டன் என்று** அழைக்கப்படுகிறார், இவர் விடுதலைக் கட்சியினைச் சேர்ந்த அரசியல்வாதி, சட்டத்தரணி, நிர்வாகி, பத்திரிகையாளர், வரலாற்றாசிரியர் மற்றும் எழுத்தாளர் ஆவார். 1907 இல் முதன்முதலில் வெளியிடப்பட்ட இவரது *கல்கத்தா ஓல்டு அண்ட் நியூவிற்காக* இவர் பரவலாக அறியப்படுகிறார்.

தொடக்க காலங்களில்
-----------------

இவர் சர் ஹென்றி காட்டன் ,ஐரிய நாட்டினைச் சேர்ந்த மேரி ரியான் தம்பதியினரின் மகன் ஆவார். இவரது தந்தை இந்திய தேசிய காங்கிரசின் 1904 அமர்வில் தலைமை தாங்கினார், இவர் மௌண்ட் லிபான் பள்ளியிலும் பின்னர் செர்போர்ன் பள்ளியிலும் தனது ஆரம்ப பள்ளி படிப்பை முடித்தார்.

தொழில்முறை வாழ்க்கை
-------------------

காட்டன், 1893 முதல் 1908 வரை கல்கத்தா உயர்நீதிமன்றத்தில் பயிற்சி பெற்றார். இவர் கல்கத்தா மாநகராட்சி உறுப்பினராக பணியாற்றினார். இவர் *தி கார்டியனின்* நிருபராக 1903 ஆம் ஆண்டு தில்லி தர்பாரில் இருந்தார். *இவர் டெய்லி நியூசின்* கொல்கத்தா நிருபராக பணியாற்றினார். இவர் இந்திய தேசிய காங்கிரஸின் பிரித்தானியக் குழுவின் வாராந்திர அமைப்பான *இந்தியாவின்* ஆசிரியர் பொறுப்பை மேற்கொண்டார். இவர் 1922 முதல் 1925 வரை வங்காள சட்ட மன்றத்தின் தலைவராக பணியாற்றினார். இவர் இந்திய வரலாற்று பதிவுகள் ஆணையத்தின் தீவிர உறுப்பினராக இருந்தார் மற்றும் 1923 முதல் 1925 வரை அதன் தலைவராக இருந்தார்.

அரசியல்
-------

இவான் 1906 இல் இங்கிலாந்துக்குத் திரும்பி லிபரல் கட்சியில் சேர்ந்தார். இவருடைய தந்தை 1906-1910 வரை நாட்டிங்ஹாம் கிழக்குத் தொகுதி நாடாளுமன்ற உறுப்பினராக இருந்தார்.சனவரி 1910 இல், இவான் பொதுத் தேர்தலில் டல்விச்சின் தொகுதியில் போட்டியிட்டார்;

திருமணம்
--------

1896 ஆம் ஆண்டில், இவர் பெங்கால் ஐசிஎசு வின் வில்லியம் எச். கிரிம்லியின் மகள் நோராவை மணந்தார். இவர்களுக்கு ஒரு மகள் இருந்தார்.

சான்றுகள்
---------



1. 1 2 3  Ray, Nisith Ranjan Ray, Editor's Note in the book *Calcutta Old and New*, 1909/1980, pp. 1–4, General Printers and Publishers Pvt. Ltd.
2. ↑  "West Bengal Legislative Assembly". legislativebodiesinindia.gov.in. 26 ஜூன் 2007 அன்று மூலம் பரணிடப்பட்டது. 29 July 2007 அன்று பார்க்கப்பட்டது.
3. ↑  Obituary in *தி டைம்ஸ்*, 8 March 1939, p. 18
**பிலிசு ஆன் ஃபாக்சு** (Phyllis Ann Fox) ஒரு அமெரிக்கக் கணிதவியலாளர் மற்றும் கணினி விஞ்ஞானி ஆவார்.
இவர் கொலராடோவில் வளர்ந்தார் வெல்லசுலி கல்லூரியில்,1944 ஆம் ஆண்டில் கணிதத்தில் இளங்கலைப் பட்டப்படிப்பை முடித்தார். 1944 முதல் 1946 வரை செனரல் எலக்ட்ரிக் நிறுவனத்தில் வகை நுண் கணித அடிப்படையிலான வேற்றுமை பகுப்பாய்வாளர் திட்டப்பணியில் இயக்குநராகப் பணிபுரிந்தார்.

1948 ஆம் ஆண்டில் கொலராடோ பல்கலைக்கழகத்தில் இரண்டாவது இளங்கலைப் பட்டத்தை மின் பொறியியல் துறையில் பெற்றார். பின்னர், அவர் 1949 ஆம் ஆண்டில், மாசசூசெட்ஸ் தொழில்நுட்ப நிறுவனத்திற்குச் சென்று முதுகலை அறிவியல் (மின் பொறியியல்) பட்டத்தையும்,1 954 ஆம் ஆண்டில் சியா-சியோ லின் மேற்பார்வையில் கணிதத்தில் முனைவர் பட்டமும் பெற்றார். இதே சமயத்தில், ஜே. பாரெஸ்டரின் கீழ் எம்.ஐ.டியின் வேர்ல்விண்ட் திட்டத்தில் உதவியாளராகப் பணிபுரிந்தார்.

நியூயார்க் பல்கலைக்கழகத்தில் கோரண்ட் கணித அறிவியல் கழகத்தில் ஐக்கிய அமெரிக்க அணுசக்தி ஆணைய குழுவின் கணினி மையத்தில், எண்கணிதத்தில் யுனிவாக்கின் பகுதி வகைக்கெழு சமன்பாடடிற்கு தீர்வு காண 1954 முதல் 1958 வரை பணியற்றினார். 1958 ஆம் ஆண்டில், தனது கணவரைத் தொடர்ந்து, எம்.ஐ.டியின் முற்போக்கு அமைப்பு இயக்கவியல் ஆராய்ச்சி குழுவிற்குத் திரும்பினார்,

அங்கு இயக்கவியல் பகுதியில் நிரலாக்க மொழி எழுதிய குழுவில் ஒருவராக இருந்தார்.. பின்னர் அவர் லிஸ்ப் மொழியின் முதல் மொழிபெயர்ப்பாளர் குழுவில் உடனுழைப்பவராகவும், முதல் லிஸ்ப் மொழி கையேட்டின் முதன்மை ஆசிரியராகவும் இருந்தார்.

1963 ஆம் ஆண்டில் அவர் எம்.ஐ.டி.யில் இருந்து நியூ செர்சி தொழில்நுட்ப நிறுவனத்திற்கு (நெவார்க் பொறியியல் கல்லூரி) மாற்றப்பட்டார், அங்கு அவர் 1972 ஆம் ஆண்டில் முழு நேரப் பேராசிரியராக ஆனார். இந்த நேரத்தில், அவர் பெல் ஆய்வகத்திற்கான ஆலோசனைப் பணியையும் மேற்கொண்டார். அவர் 1973ஆம் ஆண்டில் மிகவும் வசதியான, எண்ணியல் தொடர்பான கையடக்க நூலகம் (PORT) ஒன்றை உருவாக்கும் பணியில் ஈடுபட்டார். 1984ஆம் ஆண்டில் பெல் ஆய்வகத்தில் இருந்து ஓய்வு பெற்றார்.

மேற்கோள்கள்
-----------

1. 1 2 3 4 5 6  Resume and brief autobiography for Phyllis Fox, for Wellesley College Class of 1944 Record Book, Jan 1974, SIAM history website .
2. 1 2 3 4 5 6  Haigh, Thomas (interviewer) (2005). "Phyllis Fox" (PDF). *The History of Numerical Analysis and Scientific Computing - Oral Histories*. SIAM. 12 May 2010 அன்று பார்க்கப்பட்டது.
 l first = Nancy
 l last = Rosenberg
3. ↑  கணித மரபியல் திட்டத்தில் Phyllis Ann Fox
4. ↑  "Origin of System Dynamics", www.systemdynamics.org  பரணிடப்பட்டது 2017-06-20 at the வந்தவழி இயந்திரம் Access date 11 May 2010
5. ↑  John McCarthy (computer scientist); Robert Brayton (computer scientist); Daniel Edwards (programmer); Phyllis Fox; Louis Hodes; David Luckham; Klim Maling (programmer); David Park (computer scientist) *et al*. (March 1960). *LISP I Programmer's Manual*. பாஸ்டன், மாசச்சூசெட்ஸ்: Artificial Intelligence Group, M.I.T. Computation Center and Research Laboratory. {{inconsistent citations}}  Accessed May 11, 2010.
**மரபியல் வரலாறு**  *(history of genetics)* அகத்தீனியத் துறவி கிரெகோரி யோகான் மெண்டலின் பணியில் இருந்து தொடங்குகிறது. இவர் 1866 இல் வெளியிட்ட பட்டாணிச் செடி கலப்பினமாக்கம் பற்றிய ஆய்வுரையில் இருந்து தொடங்குகிறது. இது மெண்டலிய மரபுப்பேறு எனப்பட்ட்து. இதற்கு முன்பும் பல பத்தாண்டுகள் பின்பு வரையும் பல மரபுப்பேறு சார்ந்த கோட்பாடுகள் வழக்கில் இருந்துள்ளன.

=தொடக்கநிலைக் காலநிரல்
======================

மரபன் (டி என் ஏ) காலகட்டம்
--------------------------

மரபன்தொகைக் காலகட்டம்
---------------------

**Lua error in Module:Further at line 31: attempt to call field 'formatPages' (a nil value).**

மேற்கோள்கள்
-----------



மேலும் படிக்க
-------------

இதனையும் பார்க்க: Bibliography of genetics
* Elof Axel Carlson, *Mendel's Legacy: The Origin of Classical Genetics* (Cold Spring Harbor Laboratory Press, 2004.) ISBN 0-87969-675-3

வெளி இணைப்புகள்
---------------

* Olby's "Mendel, Mendelism, and Genetics," at MendelWeb
* ""Experiments in Plant Hybridization" (1866), by Johann Gregor Mendel," by A. Andrei at the Embryo Project Encyclopedia
* 
* பரணிடப்பட்டது 2011-07-16 at the வந்தவழி இயந்திரம்
* 
* 
*
**எவார்ட் அடையாளம்** (*Ewart's sign*) என்பது இதயத்தைச் சுற்றி அதிக அளவு திரவம் (இதய உறை நீர் ஏற்றம்) உள்ளவர்களிடம் மேற்கொள்ளப்படும் உடல் பரிசோதனையின் தொகுப்பாகும்.

ஊடுதட்டலலிருந்து மந்தமான தன்மை (வரலாற்று ரீதியாகத் தரத்தில் "மரம்" என்று விவரிக்கப்பட்டுள்ளது), யாட்டொலி மற்றும் மூச்சுக்குழாய் சுவாச ஒலிகள் இடது தோள் பட்டை எலும்பின் கீழ் கோணத்தில் காணப்படலாம். இதய உரை நீர் ஏற்றம் நுரையீரலின் இடது கீழ் மடலை அழுத்தும் அளவுக்கு அதிகமாகக் காணப்படும். இது கடினமாதல் அல்லது நுரையீரல் விரியாமையை ஏற்படுத்தும்.

பெயர்க்காரணம்
-------------

எவார்ட் அடையாளம் 1896-ல் வில்லியம் எவர்ட்டால் முதன் முதலில் விவரிக்கப்பட்டது. எனவே எவார்ட் அடையாளம் எனப்பெயரிடப்பட்டது.

மேற்கோள்கள்
-----------

1. ↑  Smedema, J; Katjitae, I; Reuter, H; Doubell, A.F (November 2000). "Ewart's sign in tuberculous pericarditis". *South African Medical Journal* **90** (11): 1115. பப்மெட்:11196032.. பார்த்த நாள்: 2 July 2021.
2. ↑  "Atelectasis". *The Lecturio Medical Concept Library*. 2 July 2021 அன்று பார்க்கப்பட்டது.
3. ↑  W. Ewart: *Practical aids in the diagnosis of pericardial effusion, in connection with the question as to surgical treatment.*
**பிரதிமா மொண்டல்** (*Pratima Mondal*)(பிறப்பு 16 பிப்ரவரி 1966) என்பவர் இந்திய அரசியல்வாதி ஆவார். இவர் 2014 முதல் 2019 வரை மேற்கு வங்காளம் ஜெய்நகர் நாடாளுமன்ற உறுப்பினராக இருந்தார். இவர் அகில இந்திய திரிணாமுல் காங்கிரசைச் சேர்ந்தவர்.

தனிப்பட்ட வாழ்க்கை
------------------

பிரதிமா மொண்டல் 1966 பிப்ரவரி 16 அன்று ஜெய்நகரில் உள்ள கவுர் தாஹா என்ற சிறிய கிராமத்தில் பெங்காலி இந்து குடும்பத்தில் பிறந்தார். இவர் முன்னாள் நாடாளுமன்ற உறுப்பினர் கோபிந்த சந்திர நாஸ்கரின் மகள் ஆவார். பிரதிமா மொண்டல் கல்கத்தா பல்கலைக்கழகத்தில் முதுகலைப் பட்டம் பெற்றவர் ஆவார். இவர் அரசியலுக்கு வருவதற்கு முன்பு மேற்கு வங்காள குடிமைப்பணி சேவை அதிகாரியாக இருந்தார்.

அரசியல் வாழ்க்கை
----------------

பிரதிமா மொண்டல் 2014 மக்களவைத் தேர்தலில், அகில இந்திய திரிணாமுல் காங்கிரசு வேட்பாளராக ஜெய்நகர் மக்களவைத் தொகுதியில் போட்டியிட்டுப் பதிவான வாக்குகளில் 41.71% வாக்குகளான 4,94,746 வாக்குகளைப் பெற்று வெற்றி பெற்றார். இவர் தனது நெருங்கிய போட்டியாளரான புரட்சிகர சோசலிசக் கட்சியின் சுபாசு நாசுகரை 1,08,384 வாக்குகள் வித்தியாசத்தில் தோற்கடித்தார்.

மேற்கோள்கள்
-----------

1. ↑  "Mondal, Smt. Pratima". LOK SABHA. 17 May 2014 அன்று பார்க்கப்பட்டது.
2. ↑  "Pratima Mondal". india.gov.in. 17 May 2014 அன்று பார்க்கப்பட்டது.
3. ↑  "Pratima Mondal". PRS Legislative Research. 17 May 2014 அன்று பார்க்கப்பட்டது.
4. ↑  "Pratima Mondal". oneindia. 12 June 2014 அன்று பார்க்கப்பட்டது.
5. ↑  "Pratima Mondal (Criminal & Asset Declaration)". myneta.info. 12 June 2014 அன்று பார்க்கப்பட்டது.
6. ↑  "Lok Sabha Elections 2014 – Know Your Candidates". *Pratima Naskar*. All India Trinamool Congress. 25 June 2014 அன்று மூலம் பரணிடப்பட்டது. 12 June 2014 அன்று பார்க்கப்பட்டது.
7. ↑  "General Elections 2014 - Constituency Wise Detailed Results" (PDF). *West Bengal*. Election Commission of India. 21 June 2016 அன்று பார்க்கப்பட்டது.
8. ↑  "Constituencywise-All Candidates". Eciresults.nic.in. 2014-05-17 அன்று மூலம் பரணிடப்பட்டது. 2016-06-21 அன்று பார்க்கப்பட்டது.
**பிரதீபன் பீட்டர் பவுல் (Pradeeban Peter-Paul)** (பிறப்பு: மே 17, 1977), ஓர் கனேடிய மேசைப்பந்தாட்ட வீரர் ஆவார். 
இலங்கைத் தமிழரான பிரதீபன் கொழும்பில் பிறந்தவர். இளம்வயதில் ஜெர்மனிக்கு குடிபெயர்ந்தார்.
 ஜெர்மனியில் மேசைப்பந்தாட்டம் கற்று 1993 ஆம் ஆண்டு மாகாண இளம் இரட்டையர் போட்டியில் பதக்கம் பெற்றார். பின்னர் கனடாவிற்கு குடிபெயர்ந்து, கனேடிய தேசிய மேசைப்பந்தாட்டக் குழுவில் இடம்பெற்றார்.
பிரதீபன் தமிழ், ஜெர்மன், ஆங்கிலம் ஆகிய மொழிகளைச் சரளமாகப் பேசக் கூடியவர். 2008 ஆம் ஆண்டு ஒலிம்பிக்கில் கனடாவின் சார்பில் போட்டியிடத் தேர்வானார்.

2011 பன்னாட்டு மேசைப்பந்தாட்ட விளையாட்டின் ஆண்கள் தர வரிசையில் 1599 புள்ளிகள் பெற்று 266 வது இடத்தில் உள்ளார்.

மேற்கோள்கள்
-----------

1. 1 2  "Interview with Pradeeban Peter-Paul". usatt.org. 6 டிசம்பர் 2005. 2010 அன்று பார்க்கப்பட்டது. Check date values in: `|accessdate=` (உதவி)
2. ↑  "BUTTERFLY PLAYERS: Pradeeban Peter-Paul". Butterfly (corporation). 2010-10-02 அன்று மூலம் பரணிடப்பட்டது. அக்டோபர் 10, 2010 அன்று பார்க்கப்பட்டது. Check date values in: `|accessdate=` (உதவி)
3. ↑

வெளியிணைப்புகள்
---------------

* ITTF DATABASE பரணிடப்பட்டது 2012-10-03 at the வந்தவழி இயந்திரம் (ஆங்கிலத்தில்)
**எஸ். அகஸ்தியர்** (ஆகத்து 24, 1926 - டிசம்பர் 8, 1995) ஓர் ஈழத்து எழுத்தாளர். சிறுகதைகள், குறும் புதினங்கள், புதினங்கள், மேடை நாடகங்கள், ஆய்வுக் கட்டுரைகள் எனப் பல கோணங்களிலும் எழுதியவர். 1986 ஆம் ஆண்டில் புலம் பெயர்ந்து பிரான்சில் வாழ்ந்து வந்தார்.

வாழ்க்கைச் சுருக்கம்
--------------------

அகஸ்தியர் யாழ்ப்பாணம், ஆனைக்கோட்டை என்ற கிராமத்தில் சவரிமுத்து, அன்னம்மாள் ஆகியோருக்கு மூன்றாவது மகனாகப் பிறந்தார். தனது 20வது அகவையில் கவிதை மூலம் எழுத்துலகிற்கு அறிமுகமானார். சுதந்திரனில் எழுதத் தொடங்கியவ்ர் தினகரன், வீரகேசரி, தினபதி, ஈழநாடு, மல்லிகை, சுடர் ஆகிய பத்திரிகைகளில் எழுதினார். எழுத்து, தீபம், கண்ணதாசன், கலைமகள், தாமரை போன்ற தமிழக இதழ்களும் இவரது சிறுகதைகளைப் பிரசுரித்தன. தாமரை இதழ் 1970 ஆம் ஆண்டில் இவருடைய படத்தை அட்டையில் பிரசுரித்தது.

வெளியிட்ட நூல்கள்
-----------------

* இருளினுள்ளே (குறும் புதினத் தொகுதி, 1968)
* திருமணத்துக்காக ஒரு பெண் காத்திருக்கிறாள் (புதினம், 1976)
* மண்ணில் தெரியுதொரு தோற்றம் (புதினம், 1978)
* கோபுரங்கள் சரிகின்றன (குறும் புதினம், 1984)
* எரி நெருப்பில் இடை பாதை இல்லை (புதினம், 1992)
* நரகத்திலிருந்து (குறும் புதினத்தொகுதி, 1994)
* பூந்தான் யோசேப்பு வாழ்க்கை வரலாறு
* மகாகனம் பொருந்திய
* எவளுக்கும் தாயாக
* அகஸ்தியர் பதிவுகள்
* கலை இலக்கியமும் வர்க்க நிலைப்பாடும்
* அகஸ்தியர் கதைகள்

உசாத்துணை
---------

* துயர் பகிர்தல், எஸ். அகஸ்தியர், வீரகேசரி, பெப்ரவரி 16, 2013
டோகோன் சடங்கு முகமூடி
**மரபுவழி ஆப்பிரிக்க முகமூடிகள்** துணை-சகாரா ஆப்பிரிக்க மக்களின் மரபுவழிப் பண்பாடு, கலை ஆகியவற்றில் முக்கியமான அம்சங்கள். இவை பெரும்பாலும் சடங்கு தொடர்பானவை. சடங்குக்கான முகமூடிகளுடன் தொடர்பான குறிப்பிட்ட உட்பொருள்கள் பண்பாட்டுக்குப் பண்பாடு பெருமளவுக்கு வேறுபட்டாலும், சில கூறுகள் பெரும்பாலான ஆப்பிரிக்கப் பண்பாடுகளுக்குப் பொதுவானவை. எடுத்துக்காட்டாக, முகமூடிகளுக்கு ஆன்மீக, சமயப் பொருள்கள் இருப்பதுடன், சடங்கு நடனங்களிலும், சமூக, சமய நிகழ்வுகளிலும் பயன்படுகின்றன. அத்துடன், முகமூடிகளை உருவாக்கும் கலைஞர்களுக்கும், அவற்றை அணிந்துகொண்டு நடனமாடுபவர்களுக்கும் சமூகத்தில் சிறப்புத் தகுதி உண்டு. பெரும்பாலான வேளைகளில், முகமூடி செய்தல் என்பது, அவை குறிக்கின்ற குறியீட்டு அறிவுகளுடன், தந்தையிடமிருந்து மகனுக்குச் சொல்லித்தரப்பட்ட ஒரு கலையாகும். 

முகமூடிகள் ஆப்பிரிக்கக் கலையின் முக்கியமான கூறுகளில் ஒன்று. இதன் செல்வாக்குப் பொதுவாக ஐரோப்பிய, மேனாட்டுக் கலைகளில் காணப்படுகிறது. 20 ஆம் நூற்றாண்டில், கியூபிசம், போவியம், அகவுணர்ச்சி வெளிப்பாட்டியம் போன்ற கலை இயக்கங்கள் பரந்ததும், பல்வேறுபட்ட மரபுரிமைகளைக் கொண்டவையுமான ஆப்பிரிக்க முகமூடிகளிலிருந்து அகத்தூண்டல்களைப் பெற்றுள்ளன. இந்த மரபுரிமையின் செல்வாக்கு, தெற்கு மற்றும் நடு அமெரிக்க முகமூடிக் களியாட்ட ஊர்வலங்களில் இருப்பதைக் காணலாம்.

மேற்கோள்கள்
-----------

1. ↑  Fauvism பரணிடப்பட்டது 2011-08-11 at the வந்தவழி இயந்திரம் at Art Snap
2. ↑  "A Short History of Carnival with a Touch of Africa". 2011-10-17 அன்று மூலம் பரணிடப்பட்டது. 2015-10-02 அன்று பார்க்கப்பட்டது.
**மரபை அழிக்கும் மரபணு மாற்று விதைகள்** கோ. நம்மாழ்வார் எழுதிய வேளாண்மை நூல். இந் நூல் வாகைப் பதிப்பகத்தாரால் 2012 ஆம் ஆண்டு வெளியிடப்பட்டது.

நூலை பற்றி
----------

உணவே மருந்து என்பது தமிழ் மரபு. ஆனால் இப்படி பாக்டீரியாவை திணித்துத் தரும் கத்தரிக்காய் எப்படி மருந்தாகும். இது போன்ற பல செய்திகளை கோ.நம்மாழ்வார் இந்த புத்தகத்தின் வாயிலாக தருகிறார். விழிப்புணர்வு ஏற்படுத்தும் நூல்.

நூலில் இருந்து சில குறிப்புகள்
------------------------------

மரபணு மாற்றுப் பயிர்களின் நுழைவுக்கு இரண்டாவது பச்சைப் புரட்சி என்று பட்டமும் சூட்டப்படுகிறது. ஆனால் முதல் பச்சைப் புரட்சியின்போது அமைதியாக இருந்துவிட்ட பாரதம் இன்று பி.டி. கத்தரிக்காயை எதிர்த்து போர்க் கோலம் பூண்டுள்ளது. கம்பெனி விதைகள் திணிக்கப்பட்டால்
உயிரியல் பன்மயம் அழியும். பச்சைப் புரட்சிக் காலத்தில் இப்படி நமது 30 ஆயிரம் நெல் வகைகள் அழிந்ததை யாரும் மறுப்பதற்கு இல்லை. இந்தியாவில் கத்தரி ரகங்களுக்கு பஞ்சமில்லை. 'வரகசிரிச் சோறும் வழுதுணங்காய் வாட்டும்' என்று அவ்வை பிராட்டி குறிப்பிடுகிற வழுதுணங்காய் நமது கத்தரியே.

மேற்கோள்கள்
-----------

1. ↑
**எட்கர் ரைசு பர்ரோசு** (*Edgar Rice Burroughs*; எட்கர் ரைஸ் பர்ரோஸ்; செப்டம்பர் 1, 1875 – மார்ச் 19, 1950) ஒரு அமெரிக்க எழுத்தாளர். காட்டு நாயகன் டார்சான் மற்றும் செவ்வாய் நாயகன் ஜான் கார்ட்டர் ஆகிய பாத்திரங்களை படைத்தற்காக உலகப்புகழ் பெற்றவர். சாகச மற்றும் அறிபுனை பாணிகளின் முன்னோடிகளில் ஒருவராகக் கருதப்படுகிறார். எழுத்துலகில் மட்டுமல்லாது தனது படைப்புகளை பிற ஊடகங்களின் வழியாக சந்தைப்படுத்துவதிலும் பெருவெற்றி கண்டவர்.

சிக்காகோ நகரில் பிறந்த பர்ரோசு காகிதக்கூழ் இதழ்களில் வரும் கதைகளைப் படித்துவிட்டு தானும் அதே பாணியில் கதைகளை எழுதத் தொடங்கினார். 1912 அவரது முதல் சிறுகதை வெளியானது. அதே ஆண்டு முழுநேர எழுத்தாளராக மாறிய பர்ரோசு டார்சான் பாத்திரத்தை உருவாக்கினார். வெளியான நாள் முதல் டார்சான் புத்தகங்கள் பெருவெற்றி கண்டன. புதினங்கள், சிறுகதைகள், திரைப்படங்கள், படக்கதைகள் என பல்வகைப்பட்ட ஊடகங்களில் டார்சான் பாத்திரத்தைக் கொண்டு படைப்புகளை உருவாக்கினார் பர்ரோஸ். வெளியாகி நூறாண்டுகள் ஆகியும் டார்சன் பாத்திரம் இன்றுவரை ஒரு அமெரிக்கக் கலாச்சார சின்னமாகத் திகழ்கிறது. டார்சானைத் தவிர பல அறிபுனை மற்றும் கனவுருப்புனைவு புத்தகங்களையும் பர்ரோசு எழுதியுள்ளார். அவற்றுள் குறிப்பிடத்தக்கவை செவ்வாய் கிரகத்து ஜான் கார்ட்டர் வரிசை புதினங்கள்.

வெளி இணைப்புகள்
---------------

* பர்ரோஸ் படைப்புகள்
* Tarzan.com
**எஸ். அப்துல் ரஹீம்** (*S. Abdul Rahim*) ஒரு இந்திய அரசியல்வாதி ஆவார். இவர் தமிழ்நாட்டின் முன்னாள் சட்டமன்ற உறுப்பினர் ஆவார். இவர் ஆவடி சட்டமன்றத் தொகுதியிலிருந்து அனைத்திந்திய அண்ணா திராவிட முன்னேற்றக் கழகத்தின் சார்பாக பதினான்காவது தமிழ்நாடு சட்டமன்றத்தின் உறுப்பினராகத் தேர்ந்தெடுக்கப்பட்டார்.

இவர் பிற்பட்டோர் மற்றும் சிறுபான்மையினர் நலத்துறை அமைச்சராகப் பதவி வகித்தார்.

2016 தமிழ்நாடு சட்டமன்றத் தேர்தலில் இத்தொகுதியில் கே. பாண்டியராஜன் என்பவர் வெற்றிபெற்றார்.

அரசியல் வாழ்க்கை
----------------

எஸ். அப்துல் ரஹீம் தன்னுடைய பதினெட்டாம் வயதில் அனைத்திந்திய அண்ணா திராவிட முன்னேற்றக் கழகத்தில் சேர்ந்தார். இவர் இரண்டு முறைஆவடி நகராட்சியின் நகர்மன்ற துணைத்தலைவராக சேவை புரிந்துள்ளார்.[]

மேற்கோள்கள்
-----------

1. ↑  "List of MLAs from Tamil Nadu 2011" (PDF). Government of Tamil Nadu. 2012-03-20 அன்று மூலம் (PDF) பரணிடப்பட்டது. 2017-04-26 அன்று பார்க்கப்பட்டது.
2. ↑  "தமிழக அமைச்சர்கள் பட்டியல்". தினமலர். 29 செப்டம்பர் 2014. 2 திசம்பர் 2017 அன்று பார்க்கப்பட்டது.
3. ↑  "15th Assembly Members". Government of Tamil Nadu. 2016-08-22 அன்று மூலம் பரணிடப்பட்டது. 2017-04-26 அன்று பார்க்கப்பட்டது.
**இராகமாலிகை** எனப்படுவது கருநாடக இசையில் ஒரு இசைப்பாடலின் பல்வேறு பகுதிகளை பல்வேறு இராகங்களில் பாடுவது அல்லது இசைக்கருவிகளால் இசைப்பது ஆகும். இராகமாலிகை என்பது இராகங்கள் ஒன்றன்பின் ஒன்றாக 'மாலை போல் தொடுக்கப்பட்ட இசைப்பாடல்' என்று பொருள்படும். 'இராக கதம்பம்' எனவும் இடைக்காலத்தில் அழைக்கப்பட்டது. கதம்பம் எனும் சமசுகிருத சொல், 'கலவை' என்று பொருள்படும். 

உருப்படிகளுள் இராகமாலிகை மிகச் சிறந்தது என்று கூறுவர். இராகமாலிகை வகைகளாக இராகமாலிகை வர்ணங்களும், இராகமாலிகை கீர்த்தனைகளும், இராகமாலிகை ஜதீஸ்வரங்களும் அமைந்து காணப்படுகின்றன. மனோதர்ம சங்கீதத்தில் ஒரு பல்லவியின் கடைசியில் இராகமாலிகையாக கல்பனாசுரம் பாடப்படுவதும் வழக்கம். சுலோகம், பத்தியம், விருத்தம் இவற்றை பல இராகங்களில் பாடுவதற்கும் இராகமாலிகை என்று வழங்கப்படும்.

இந்த உருப்படி பல்லவி, அனுபல்லவி, சரணம் என்ற அங்கங்களை உடையது.

இராகமாலிகையை சிறப்பான முறையில் வடிமைத்த குறிப்பிடத்தக்கவர்கள்: 

* இராமசாமி தீட்சிதர்
* முத்துசுவாமி தீட்சிதர்
* சுவாதித் திருநாள்
* மகாவைத்யநாத ஐயர்

உசாத்துணை
---------

'Seasoned Snippets' எனும் தலைப்பில் 'த இந்து' ஆங்கில நாளிதழில் (டிசம்பர் 24, 2012) எழுதப்பட்ட ஒரு துணுக்குத் தோரணம்.
**நாங்கெல்லாம் அப்பவே அப்படி** 2014 மார்ச்சில் வெளிவந்த திரைப்படமாகும். இது தெலுங்கில் வந்த தேனிகா நானா ரெடி என்ற படத்தின் மொழிமாற்று. இதை நாகேசுவர ரெட்டி இயக்கியுள்ளார். விஷ்ணு மஞ்சு, ஹன்சிகா மோட்வானி, பிரபு, கோட்டா சீனிவாச ராவ், பிரம்மானந்தம் போன்றோர் நடித்துள்ளனர்.

கதைச்சுருக்கம்
--------------

மதுரையில் ஜமீன்தாரான பிரபுவின் தங்கை சீதா 20 வருடத்துக்கு முன், முசுலீமான சுமனை காதல் திருமணம் செய்து கொள்கிறார். இதனால் கோபமடையும் பிரபு, சுமனின் காலை வெட்டி விடுகிறார். இதனால், பிரபுவை பழிவாங்க நினைக்கும் சுமன் தன் மனைவிக்கு சேரவேண்டிய சொத்தை தரும்படி பிரபு மீது வழக்கு தொடர்ந்து 20 வருடங்கள் கழித்து அந்த வழக்கில் வெற்றி பெறுகிறார். அதன்படி சீதாவுக்கு சேரவேண்டிய சொத்துக்களை பிரபு அவரிடம் ஒப்படைக்கிறார். தங்கள் இருவர் குடும்பமும் ஒன்று சேர்ந்துவிடும் என்று எண்ணி வாழ்ந்து வந்த சீதாவுக்கு, இந்த வழக்கின் வெற்றி வேதனையைத் தருகிறது.

சீதா தன்னுடைய மகனான விஷ்ணு மஞ்சுவிடம் இதுபற்றி சொல்லி வருத்தப்படுகிறார். தனது ஆசையே அண்ணன் குடும்பத்தோடு சேர்ந்து வாழவேண்டும் என்றும் சொல்கிறார். இதனால் நாயகன் விஷ்ணு மஞ்சு, தன்னுடைய இரு குடும்பங்களையும் சேர்த்து வைக்க முயல்கிறார்.

வழக்கு தோல்வியடைந்த வருத்தத்தில் இருக்கும் பிரபுவுக்கு வீட்டில் யாகம் வளர்த்தால் நன்மை கூடும் என்று அறிவுரை கூறுகின்றனர். அதற்கு ஏற்பாடு செய்யும்படி பிரபு தன்னுடைய மேலாளரான பிரம்மானந்தத்திடம் கட்டளையிடுகிறார். இவரோ முஸ்லீமான விஷ்ணு மஞ்சுவை தவறுதலாக புரோகிதர் என்று வீட்டுக்கு வரவழைக்கிறார். தனது மாமா வீட்டுக்குள் நுழைய இது ஒரு நல்ல வாய்ப்பாக எண்ணி, விஷ்ணு, பிரபுவின் வீட்டுக்குள் நுழைகிறார்.

அங்கு பிரபுவின் மகளான ஹன்சிகா, விஷ்ணு மஞ்சுவைப் பார்த்ததும் காதல் வயப்படுகிறார். இருந்தும் தன் காதலை அவரிடம் சொல்லாமல் இருந்து வருகிறார். ஹன்சிகாவுக்கு விஷ்ணு தனது முறைமாமன் என்று தெரியாமலேயே அவருடன் நெருங்கி பழகி வருகிறார். ஒருகட்டத்தில் புரோகிதரான விஷ்ணு மஞ்சுவை காதலிப்பதாகவும் அவரை தனக்கு திருமணம் செய்து வைக்கவேண்டும் எனவும் பிரபுவிடம் ஹன்சிகா கேட்கிறார்.

பிரபு ஹன்சிகா-விஷ்ணு மஞ்சு காதலுக்கு பச்சைக்கொடி காட்டினாரா?விஷ்ணு மஞ்சு தனது தங்கை மகன் என்பதை அறிந்தாரா? தன் தாயின் ஆசையை விஷ்ணு மஞ்சு நிறைவேற்றினாரா? என்பதை சுவையாக இயக்குநர் சொல்லியுள்ளார்.

மேற்கோள்கள்
-----------

1. ↑
2. ↑
**நாகறக்ச, குறுளுறக்ச நடனம்** எனும்போது முகமூடிகளை அணிந்துகொண்டு ஆடப்படும் நடனமாக காணப்படுகின்றது. நாகறக்ச நடனம், குறுளுறக்ச நடனம் ஆகியன ஒன்றுடன் ஒன்று இணைந்து ஒரேநேரத்தில் ஆடப்படும். இலங்கையில் தாழ் நிலப் பகுதியில், குறிப்பாக தென் மாகாணத்தில் இன்றும் இந்நடனம் ஒரு முக்கிய பாரம்பரிய கிராமிய நிகழ்ச்சியாக ஆடப்படுகின்றது.

மோதலை சித்தரிப்பது
------------------

இந்நடனமானது பாரம்பரிய கிராமிய நடனமான 'கோலம்' என்பதன் ஒரு பகுதியாக ஆடப்படுகிறது. இந்நடனமானது பொதுவாக இரவு முழுவதும் ஆடப்படுகின்றதொன்றாகும். இந்நடனமானது பறவைகளின் புராணகால அரசனான 'குறுளுறக்ச ' தேவதைக்கும் புராணகால நாகராசனான 'நாகறக்ச ' இற்கும் இடையிலான நடைபெறும் மோதலை சித்தரிப்பதாக உருவகப்படுத்துகிறது. எனவே 'நாகறக்ச ' எனும்போது பயங்கரமான உருவமைப்புடன் கூடியதாக குறிப்பாக நாக பாம்பின் தலையமைப்பை கொண்டு முகமூடி தயாரிக்கப்பட்டிருக்கும். நடனக் கலைஞர் அணியும் அணிகலன்களும் இதனை ஒத்த வகையிலேயே இருக்கும். 

'குறுளுறக்ச' நடனக் கலைஞர்களின் முகமூடி பறவைகளின் வடிவையொத்ததாகவும் அழகிய முறையில் வடிவமைக்கப்பட்டாதாகவும் காணப்படும். 'நாகறக்ச', 'குறுளுறக்ச' இரண்டு நடனக் குழுவினருக்குமிடையில் ஒரு வாதப்பிரதிவாதமாக இந்த நடனம் சோடிக்கப்படுவதால் இந்த இரண்டு நடன வடிவங்களும் ஒரே நேரத்திலேயே இடம்பெறும்.
**பென்சாயில் குளோரைடு** (*Benzoil chloride*) என்னும் கரிமக் குளோரின் சேர்மம் பென்சீன்கார்பனைல் குளோரைடு என்றும் அழைக்கப்படுகிறது. இதனுடைய மூலக்கூறு வாய்பாடு C6H5COCl ஆகும். நிறமற்ற புகையும் நீர்மமான இது விரும்பத்தகாத நெடியுடையது. பெராக்சைடுகள் தயாரிப்பதற்கு பிரதானமாக இது பயன்பட்டாலும் பொதுவாக சாயங்கள், வாசனைத் திரவியங்கள்,மருந்துகள் மற்றும் பிசின்கள் தயாரிப்பிலும் பயன்படுகின்றது.

தயாரிப்பு
---------

பென்சோ டிரை குளோரைடுடன் தண்ணீர் அல்லது பென்சோயிக் அமிலத்தை பயன்படுத்தி வினைப்படுத்துவதன் மூலமாக பென்சாயில் குளோரைடு தயாரிக்கப்படுகிறது.

C6H5CCl3 + H2O → C6H5COCl + 2 HCl
C6H5CCl3 + C6H5CO2H → 2 C6H5COCl + HCl
மற்ற அசைல் குளோரைடுகளை அதனுடைய தாய் அமிலம் மற்றும் குளோரினேற்றக் கரணிகளான பாசுபரசு பெண்டா குளோரைடு அல்லது தையோனைல் குளோரைடுகளுடன் வினைப்படுத்தி தயாரிக்கப்படுகின்றன. முதன் முதலில் இது பென்சாயிக் அமிலத்துடன் குளோரினை  வினைப்படுத்தியதன் மூலமே தயாரிக்கப்பட்டது.

வேதி வினைகள்
------------

அசைல் குளோரைடுகளுக்கு பென்சாயில் குளோரைடு ஒரு முன்மாதிரியானது ஆகும். ஆல்ககால்கள் மற்றும் அமீன்களுடன் வினைபுரிந்து அவற்றையொத்த எசுதர் மற்றும் அமைடுகளைக் கொடுக்கிறது. அரீன்களுடன் பிரைடல் கிராப்ட்சு அசைலேற்ற வினையில் ஈடுபட்டு பென்சோ பீனோன்களைத் தருகிறது. அதேபோல் தண்ணீருடன் வினைபுரிந்து ஐதரோ குளோரிக் காடி மற்றும் பென்சோயிக் அமிலத்தைத் தருகிறது.

C6H5COCl + H2O → C6H5CO2H + HCl
பென்சாயில் குளோரைடை ஐதரசன் பெராக்சைடு மற்றும் சோடியம் ஐதராக்சைடுடன் சேர்த்து தொழிற் முறையில் பென்சாயில் பெராக்சைடு: தொகுக்கப்படுகிறது. 

2 C6H5COCl + H2O2 + 2 NaOH → (C6H5CO)2O2 + 2 NaCl + 2 H2O

உற்பத்தி
--------

பென்சாயில் குளோரைடைத் தயாரிக்கும் ஒரு மேம்படுத்தப்பட்ட வழிமுறையை இம்பீரியல் வேதியியல் தொழிற்சாலையில் பணிபுரிந்த ஜான் கார்நெட் பெர்சிவல் மற்றும் புரூசு வில்மாட் எண்டர்சன் என்பவர்களால கண்டறியப்பட்டு 29 மார்ச்சு 1932 வெளியீடு US1851832 உரிமையின் கீழ் காப்புரிமை பெற்றுள்ளது.

மேற்கோள்கள்
-----------

1. ↑  Takao Maki, Kazuo Takeda "Benzoic Acid and Derivatives" Ullmann's Encyclopedia of Industrial Chemistry 2002, Wiley-VCH, Weinheim. எஆசு:10.1002/14356007.a03\_555 10.1002/14356007.a03\_555
2. ↑  Friedrich Wöhler, Justus von Liebig (1832). "Untersuchungen über das Radikal der Benzoesäure". *Annalen der Pharmacie* **3** (3): 249–282. doi:10.1002/jlac.18320030302.
3. ↑  El-Samragy, Yehia (2004). "Benzoyl Peroxide" (PDF). *61st JECFA* (Joint FAO/WHO Expert Committee on Food Additives): 1.. பார்த்த நாள்: 31 October 2013.

வெளிஇணைப்புகள்
--------------

* International Chemical Safety Card 1015
**தரங்கத்தி சரணாலயம்** (*Daranghati Sanctuary*) என்பது இந்தியாவின் இமாச்சலப் பிரதேசத்தில் உள்ள ராம்பூர் புசாகர், சிம்லாவில் அமைந்துள்ளது. இது தொந்தரவுச் செய்யப்படாத வனப்பகுதிகளைக் கொண்டுள்ளது. மோனல், ட்ரகோபன், கோக்லாஸ் மற்றும் கலிஜ் ஆகிய பறவைகள் இங்குக் காணப்படுகின்றன. இங்குக் காணப்படும் சில பொதுவான விலங்குகள் கத்தூரி மான், கோரல் மற்றும் தார். டோப்டா மற்றும் சரஹான் ஆகிய இடங்களில் நியமிக்கப்பட்டுள்ள வன ஊழியர்கள் ஆலோசனை மற்றும் வழிகாட்டுதலை வழங்குகின்றனர்.

நிர்வாக அனுமதி
--------------

இந்தியாவில் உள்ள வனவிலங்கு சட்டங்களின்படி, சரணாலயத்திற்குள் நுழைவதற்கு/ தங்குவதற்கு, மாநிலத்தின் தலைமை வனவிலங்கு காப்பாளர் அல்லது சம்பந்தப்பட்ட மாவட்ட வன அதிகாரியின் அனுமதி தேவை. தரங்கத்தி சரணாலயம் சரஹானில் அமர்ந்திருக்கும் மாவட்ட வன அதிகாரியினால் வனவிலங்குகள் நிர்வகிக்கப்படுகிறது.

அணுகல்
------

தேசிய நெடுஞ்சாலை 5-ல் சண்டிகரிலிருந்து சரணாலயத்தை நோக்கி ஒருவர் பயணிக்கும்போது, பாதையில் பல முக்கிய இடங்கள் வருகின்றன. இவற்றில் சண்டிகர்- சிம்லா (115 கிமீ); சிம்லா - நர்கண்டா (65 கிமீ); நர்கண்டா - ராம்பூர் (60 கிமீ); ராம்பூர் - மஷ்னூ (30 கிமீ, மாநில நெடுஞ்சாலை); மஷ்னூ - தரன் கிராமம் (10 கிமீ, இணைப்புச் சாலை) அமைந்துள்ளன.

பார்வை காலம்
------------

இச்சரணாலயம் குளிர்காலத்தில் பனி விழுவதால், சரணாலயத்திற்கு வருகை தருவதற்குச் சிறந்த காலம் ஏப்ரல் முதல் சூன் வரை ஆகும்.

மேற்கோள்கள்
-----------

1. ↑  "Daranghati Sanctuary". *protectedplanet.net*.
[*தொடர்பிழந்த இணைப்பு*]
2. ↑  "himachaltourism.gov.in". 24 March 2010 அன்று மூலம் பரணிடப்பட்டது. 16 July 2019 அன்று பார்க்கப்பட்டது.

வெளி இணைப்புகள்
---------------

* himachaltourism.nic.in
* hptdc.gov.in